ОПШТИНСКИ ОДБОР

Дана: **18. 03. 2019.**

САОПШТЕЊЕ

***ОДГОВОРНОСТ ПРЕМА ГРАЂАНИМА!***

Општински одбор покрета «Доста је било» у Медвеђи, као једина опција на страни грађана, подсећа да је Србија једина земља коју имамо и очекује да демократија не сме бити урушена позивима на политичку нетолеранцију, већ се мора поштовати право на једнаку медијску заступљеност различитих политичких опција.

Покрет ДЈБ у Медвеђи осуђује сваку врсту непоштовања закона и изазивања подела која протеклих двадесет година преовладава не само у малим срединама као што је Медвеђа, него и на територији читаве Србије. Позивамо да сви политички чиниоци поштују Устав Републике Србије а руководство да делује у складу са ингеренцијама и да се држе закона који регулишу право на информисање. Осим тога, позивамо све представнике грађана у законодавним телима, као и у извршним и судским органима да обављају посао одговорно, морално и стручно, без обзира на уцене и да омогуће да услови за наредне изборе буду равноправни, слободни и фер, јер су први наредни избори у Медвеђи.

Осуђујемо позиве локалних одбора владајуће коалиције да уз тапшање и урлике организују митинге подршке, исто као што су неоправдани поласци аутобусима како би кампања «за будућност» владајућег режима била масовна и вршила психолошки али и финансијски притисак на грађане индиректним сиромашењем буџета свих нас. Истим тим новцем који износи преко 1.500.000 динара за путовања у службеним општинским возилима или аутобусима за симпатизере који добијају сендвиче и џепарац, а неки и обећања да ће добити уговор за стално, могла би да се опреме сва школска игралишта у ионако малом броју школа која ће опстати после реорганизације.

Покрет се од почетка бори за стварање одговорног система у коме неће бити битно кога знаш, него шта знаш; да није важно како се зовеш, већ како решаваш проблем. Наш циљ је да на право место дођу људи који знају да реше проблем, а не да остану или да се врате они који једино знају да праве проблем грађанима. Доста је било!

ОО ДЈБ Медвеђа



16 240 Медвеђа

 066/887-3061